கேள்வி: பனிமய மாதா பெருங்கோவில் (பள்ளிப்புறம்) - திப்பு சுல்தான் படையெடுப்பு என்பது என்ன?
பதில்: 18ஆம் நூற்றாண்டில் மைசூரிலிருந்து திப்பு சுல்தான் கேரளத்தின்மீது படையெடுத்து வந்தார். சாலக்குடி ஆற்றின் அருகே பாளையம் இறங்கி திருவிதாங்கூரைத் தாக்க அவர் திட்டமிருந்தார். அவர் அப்பகுதிகளில் இருந்த பெரும்பாலான கிறித்தவக் கோவில்களையும் இந்துக் கோவில்களையும் தரைமட்டமாக்கினார். கிறித்தவர்கள் பனிமய மாதா கோவிலில் ஒன்றுகூடி அன்னையின் அருளை வேண்டினார்கள். அப்போது ஒரு பனிமூட்டம் ஏற்பட்டது. அது மிகவும் அடர்த்தியாக இருந்ததால் திப்பு சுல்தானின் படைகளால் கோவிலையோ சூழிடங்களையோ அடையாளம் காண முடியவில்லையாம். அது அரபிக்கடலின் பகுதியோ என்று அவர்கள் நினைத்த அவ்வேளையில் பெரியாற்றில் வெள்ளப் பெருக்கு ஏற்பட்டு மன்னன் தன் படைகளின் ஒரு பகுதியை இழந்துவிட்டு மைசூர் திரும்பினாராம். இந்த புதுமையான நிகழ்ச்சியைத் தொடர்ந்து மக்கள் அன்னை மரியாவை “பனிமய மாதா” (மஞ்ஞுமாதா) என்று அழைத்தனராம். இக்கோவிலின் 500ஆம் ஆண்டு விழா 2007இல் கொண்டாடப்பட்டது.
கேள்வி: பனிமய மாதா பெருங்கோவில் (பள்ளிப்புறம்) - துணைப் பெருங்கோவில் என்பது என்ன?
பதில்: 2012ஆம் ஆண்டு ஆகத்து 27ஆம் நாள் பனிமய மாதா கோவில் “துணைப் பெருங்கோவில்” நிலைக்கு உயர்த்தப்பட்டது. திருத்தந்தை பதினாறாம் பெனடிக்ட் கொடுத்த அறிக்கையை அவருடைய இந்தியத் தூதர் சால்வத்தோரே பென்னாக்கியோ வாசித்தளித்தார்.
கேள்வி: பனிமய மாதா பெருங்கோவில் (பள்ளிப்புறம்) - கோவில் திருவிழா என்பது என்ன?
பதில்: பனிமய மாதா கோவில் திருவிழா ஆண்டுதோறும் ஆகஸ்டு 5ஆம் நாள் மிகச்சிறப்பாகக் கொண்டாடப்படுகிறது. சூலை 30 மாலையில் விழாக் கொண்டாட்டம் தொடங்கும்.